Phokis — Delphi — ca. 139 BC
Region: Central Greece (IG VII-IX) — Delphi 

αρχοντος σωσιπατρου του αιακιδα μηνος θευξενιου βουλευοντων ταν δευτεραν εξαμηνον πασωνος του δαμενεος αμυντα του ευδωρου γραμματευοντος δε ξενωνος του πολυωνος επι τοισδε απεδοτο μιθριδατης μιθριδα[τ]α τωι απολλωνι τωι πυθιωι σωμα ανδρειον ωι ονομα γλαυκιας το γενος δαρδανον τιμας αργυριου μναν πεντε και ταν τιμαν [ε]χει πασαν καθως επιστευσε γλαυκιας τωι θεωι ταν ωναν εφ ωιτε ελευθερος ειμεν και ανεφαπτος απο παντων τον παντα βιον ποιεων ο κα θελη και αποτρεχων οις κα θελη. βεβαιωτηρ κατα τους νομους τας πολιος πασων δαμενεος. ει δε τις απτοιτο γλαυκια επι καταδουλισ[μ]ωι βεβαιον παρεχοντων τωι θεωι ταν ωναν ο τε αποδομενος μιθριδατης [κ]α[ι] ο βεβαιωτηρ πασων. ει δε μη παρεχοιν βεβαιον τωι θεωι ταν ωνα[ν] πρακτιμοι εοντων κατα τον νομον τας πολιος ομοιως δε και οι παρατυγχανοντες κυριοι εοντων συλεοντες γλαυκιαν ως ελευθερον εοντα αζαμιοι εοντες οι συλεοντες και ανυποδικοι πασας δικας και ζαμιας. παραμινατω δε γλαυκιας παρα μιθριδατην αχρι ου κα ζωη μιθριδατης ποιεων το ποτιτασσομενον παν το δυνατον ανεγκλητως. ει δε μη ποιεοι η μη παραμενοι γλαυκιας παρα μιθριδατην εξουσιαν εχετω μιθριδατης επιτιμην γλαυκιαν τροπωι ωι κα αυτος θελη πλαν μη πωλειν. ει δε τι ανθρωπινον γενοιτο περι μιθριδατην ελευθερος εστω γλαυκιας καθως επανω γεγραπται και λαβετω τα υπαρχοντα μιθριδατα γλαυκιας παντα και τα ποτι γαν νομιζομενα ποιησατω γλαυκιας μιθριδατα παντα καθως νομιζεται. μαρτυροι τοι ιερεις του απολλωνος αρχων αθαμβος και οι αρχοντες πασων αμυντας ξενων και ιδιωται τιμοκριτος [-------].